L’Entitat Cultural Valenciana “El Piló” llança el seu XXXVII Concurs Nacional de Pintura
2025-07-24

L’Entitat Cultural Valenciana “El Piló” ja ha fet públiques les bases del seu XXXVII Concurs Nacional de Pintura que, una edició més, tindrà tres guardons: Premi “El Piló” dotat amb 1.100€, Premi “Barat Novella”, dotat amb 750€ i Premi Ciutat de Burjassot, dotat també amb 750€, a més d’una exposició conjunta de les tres modalitats en la sala d’exposicions de la Casa de Cultura de Burjassot.

Podran participar en el concurs tots els artistes que ho desitgen, sent el tema del mateix el Medi ambient, amb tècnica de lliure elecció. La grandària de les obres serà de 81×100 cm, el mínim, i d’1,56×1,14 cm., el màxim. Cada concursant podrà participar amb un màxim de dues obres.

Per a l’admissió de les obres presentades i el veredicte del concurs, es constituirà un jurat qualificador integrat per persones de reconegut prestigi en el món de l’art i la cultura, actuant com a president, el de l’entitat, Pep Barat, o la persona en la qual ell delegue. Les obres hauran de presentar-se de dilluns a divendres, de 19 a 21 hores, de l’1 al 26 de setembre en la seu d’El Piló, en el carrer Doctor Moliner, 10, de Burjassot.

Cada obra haurà d’estar acompanyada pel butlletí d’inscripció en el qual s’especificaran les dades del participant. L’exposició de les obres admeses tindrà lloc durant els dies 20 al 31 d’octubre, en la seu social d’El Piló.

Tota la informació sobre les bases o l’enviament de les obres pot consultar-se cridant al 96 363 42 75 o enviant un correu electrònic a elpilo@telefonica.net.